Makan a la Pinoy: Apple Sayote Crumble
May 11, 2014 in Featured, food by emendator
By BRENDA S. DACPANO
www.nordis.net
Igorot crumble ti awagmi ditoy Nordis gapu ta addaan ramen a sayote. Kastoy met laeng ti ar-aramiden dagiti sumagmamano a restaurant ditoy Baguio a kas extender. Siyempre, awan ti mangibaga ngem open secret met daytoy. Awan dakesna ta naimas met ken no nasaayat ti pannakalutona ket saan met a madlaw. Ti sekreto ket iluto nga umuna ti sayote tapno naluslusak santo isaruno ti mansanas.Ramen ti filling:
5-6 wenno 700 gramo mansanas
2-3 wenno 300 gramo a sayote
¾ tasa nga asukar a puraw
1 kutsara nga arina
2 kutsarita a cinnamon powder
Sangapirit nga asin
Crumble:
1 tasa nga arina
110 gramo a butter (kaguddua a bloke)
¼ tasa nga asukar a puraw
Preparasyon:
1. Ukisan ken ikkaten dagiti bukel ti sayote ken mansanas. Iwaen iti babassit a pakuadrado
2. Iti kaserola, paglaoken amin a ramen ti filling ken iluto iti kalalainganna nga apuy. Kiwaren sagpaminsan tapno maliklikan a makset. Iluto aginggana nalukneng ti sayote ken mansanas ngem ‘tay saan met unay a nalusak ti mansanas. Ikabil iti pie tray.
3. Ipapudot ti oven iti 190 degrees Celsius iti 15 a minutos.
4. Isagana ti crumble. Puteden ti butter iti babassit a pakuadrado. Paglaoken amin a ramen ti crumble iti mixing bowl. Ipidas ti butter iti arina babaen kadagiti ramramay aginggana kasla maregmeg. Iwarakiwak daytoy iti rabaw ti filling.
5. Iluto iti oven iti 30 minutos wenno aginggana golden brown ti crumble.
6. Mayat nga idasar nga addaan whipped cream wenno maysa nga scoop ti vanilla ice cream. # nordis.net
fra_Latn eng_Latn slk_Latn kab_Latn ilo_Latn ilo_Latn ilo_Latn ilo_Latn ilo_Latn ilo_Latn war_Latn fra_Latn ilo_Latn ilo_Latn ilo_Latn hat_Latn ilo_Latn ilo_Latn ilo_Latn ilo_Latn ilo_Latn ilo_Latn